Oficiālais Vēstnesis L 243 , 11/10/1995 Lpp. 0025 - 0028



Padomes Lēmums (1995. gada 22. jūnijs), ar ko nosaka Somijai un Zviedrijai paredzēto kaušanai domāto mājputnu paraugu ņemšanas noteikumus mikrobioloģiskajai testēšanai, ko veic izcelsmes uzņēmumā (95/410/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par veterinārsanitārajām prasībām, kas attiecas uz Kopienas iekšējo tirdzniecību ar mājputniem un inkubējamām olām un to importu no trešām valstīm [1], un jo īpaši tās 10.b panta 1. punktu, tā kā Komisija ir apstiprinājusi Somijas un Zviedrijas iesniegtās darbības programmas attiecībā uz salmonellu kontroli; tā kā šīs programmas ietver konkrētus pasākumus attiecībā uz kaušanai paredzētiem mājputniem; tā kā mikrobioloģiskās testēšanas ieviešana uzņēmumā rada papildu garantijas Somijai un Zviedrijai un paredz līdzvērtīgas garantijas tām, ko iegūst saskaņā ar Somijas un Zviedrijas darbības programmām, kā atzīts attiecīgos Komisijas lēmumos; tā kā Somijā un Zviedrijā kaušanai paredzēto mājputnu sūtījumiem no trešām valstīm jāpiemēro vismaz tikpat stingri ievešanas noteikumi kā šajā lēmumā noteiktie; tā kā noteikumos, kas attiecas uz paraugu ņemšanu mikrobioloģiskajai testēšanai, jāparedz paraugu ņemšanas metode, vajadzīgo paraugu skaits un mikrobioloģiskā metode paraugu pārbaudei; tā kā, nosakot testu apjomu un metodes, ir jāizmanto Zinātniskās veterinārās komitejas atzinums, ko tā sniegusi 1994. gada 10. jūnija ziņojumā; tā kā kaušanai paredzēto mājputnu mikrobioloģiskie testi netiek prasīti no uzņēmumiem, kas piedalās programmā, kura atzīta par līdzvērtīgu Somijā vai Zviedrijā ieviestajai programmai; tā kā saskaņā ar Direktīvas 90/539/EEK 10.b panta 2. punktu šā lēmuma noteikumos jāņem vērā Somijā un Zviedrijā pieņemtās un ieviestās darbības programmas, IR PIEŅĒMUSI ŠO LĒMUMU. 1. pants Saskaņā ar Direktīvas 90/539/EEK 10.b pantu Somijai un Zviedrijai paredzētajiem kaušanai domāto mājputnu sūtījumiem piemēro 2. un 3. panta noteikumus. 2. pants Mikrobioloģiskā testēšana salmonellu noteikšanai, kā paredzēts Direktīvas 90/539/EEK 10.b pantā, jāveic saskaņā ar A pielikumu. 3. pants 1. Kaušanai paredzētajiem mājputniem, kurus sūta uz Somiju un Zviedriju, pievieno B pielikumā norādīto sertifikātu. 2. Šā panta 1. punktā paredzēto sertifikātu var: - vai nu pievienot Direktīvas 90/539/EEK IV pielikuma 5. modeļa sertifikātam, - vai iekļaut pirmajā ievilkumā minētajā sertifikātā. 4. pants Ievērojot Komisijas priekšlikumu, kas sagatavots, pamatojoties uz Somijā un Zviedrijā ieviesto darbības programmu rezultātiem un šā lēmuma piemērošanā gūto pieredzi, Padome pārskata šo lēmumu līdz 1998. gada 1. jūlijam. 5. pants Šo lēmumu piemēro no 1995. gada 1. jūlija. 6. pants Šis lēmums ir adresēts dalībvalstīm. Briselē, 1995. gada 22. jūnijā Padomes vārdā — priekšsēdētājs Ph. Vasseur [1] OV L 303, 31.10.1990., 6. lpp. Lēmumā jaunākie grozījumi izdarīti ar Lēmumu 95/1/EK, Euratom, ECSC (OV L 1, 1.1.1995., 1. lpp.). -------------------------------------------------- A PIELIKUMS 1. Paraugu ņemšanas metode. Paraugi jāņem 14 dienu laikā pirms putnu kaušanas. Paņemtajos paraugos jābūt apvienotiem izkārnījumu paraugiem, kuros ir vairāki svaigu izkārnījumu paraugi, katrs vismaz 1 g smags, kas nejaušas izlases kārtā ņemti dažādās putnu turēšanas vietās ēkā vai – ja putniem ir brīva pieeja vairāk nekā vienai celtnei konkrētajā zemes gabalā – no katras ēku grupas konkrētajā zemes gabalā, kur tiek turēti putni. 2. Ņemamo paraugu skaits. Vietu skaits, no kurām jāņem atsevišķi izkārnījumu vai pakaišu paraugi, lai izveidotu apvienoto paraugu, ir šāds: Ēkā turamo putnu skaits | Ēkā vai ēku grupā zemes gabalā ņemamo izkārnījumu paraugu skaits | 1–24 | Skaits, vienāds ar vienību skaitu, kopumā ne vairāk kā 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | 500 vai vairāk | 60 | 3. Paraugu izmeklēšanas mikrobioloģiskā metode. Paraugu mikrobioloģiskā testēšana salmonellu noteikšanai jāveic saskaņā ar Starptautiskās Standartizācijas organizācijas standarta metodi ISO 6579:1993. Tomēr pēc Komisijas priekšlikuma Padome individuālā kārtā var atļaut metodes, kuras dod līdzvērtīgu rezultātu. -------------------------------------------------- B PIELIKUMS +++++ TIFF +++++ --------------------------------------------------